CELEX: 22005D0612
Language: sk
Date: 2005-07-12 00:00:00
Title: 2005/612/ES: Rozhodnutie Výboru pre leteckú dopravu medzi Spoločenstvom a Švajčiarskou konfederáciou č. 1/2005 z 12. júla 2005, ktorým sa mení a dopĺňa príloha k Dohode o leteckej doprave medzi Európskym spoločenstvom a Švajčiarskou konfederáciou

12.8.2005   
            
            
               SK
            
            
               Úradný vestník Európskej únie
            
            
               L 210/46
            
         
      ROZHODNUTIE VÝBORU PRE LETECKÚ DOPRAVU MEDZI SPOLOČENSTVOM A ŠVAJČIARSKOU KONFEDERÁCIOU č. 1/2005
   z 12. júla 2005,
   ktorým sa mení a dopĺňa príloha k Dohode o leteckej doprave medzi Európskym spoločenstvom a Švajčiarskou konfederáciou
   (2005/612/ES)
   VÝBOR PRE LETECKÚ DOPRAVU MEDZI SPOLOČENSTVOM A ŠVAJČIARSKOU KONFEDERÁCIOU,
   so zreteľom na Dohodu o leteckej doprave medzi Európskym spoločenstvom a Švajčiarskou konfederáciou, ďalej len „dohoda“, a najmä na jej článok 23 ods. 4,
   ROZHODOL TAKTO:
   Článok 1
   1.   Za bod 4 (letecká bezpečnosť) prílohy k dohode sa vkladá:
   
      „5.   Ochrana civilného letectva
      č. 2320/2002
      Nariadenie Európskeho parlamentu a Rady (ES) zo 16. decembra 2002 o ustanovení spoločných pravidiel v oblasti bezpečnostnej ochrany civilného letectva, zmenené a doplnené nariadením Európskeho parlamentu a Rady (ES) č. 849/2004 z 29. apríla 2004.
      (Články 1 až 8, 10 až 13)“
   
   2.   Do prílohy I k článku 1 ods. 1 predmetného rozhodnutia sa vkladá:
   
      „č. 622/2003
      Nariadenie Komisie (ES) zo 4. apríla 2003 o ustanovení opatrení na vykonávanie spoločných základných noriem bezpečnostnej ochrany civilného letectva, zmenené a doplnené nariadením Komisie (ES) č. 68/2004 z 15. januára 2004.“
   
   3.   Za článok 1 ods. 2 predmetného rozhodnutia sa vkladá:
   
      „č. 1217/2003
      Nariadenie Komisie (ES) zo 4. júla 2003 o ustanovení spoločných vymedzení národného programu kontroly kvality bezpečnostnej ochrany civilného letectva.“
   
   4.   Za článok 1 ods. 3 predmetného rozhodnutia sa vkladá:
   
      „č. 1486/2003
      Nariadenie Komisie (ES) z 22. augusta 2003, ustanovujúce postupy na vykonávanie inšpekcií Komisie v oblasti bezpečnostnej ochrany civilného letectva.
      (Články 1 až 13, 15 až 18)“
   
   5.   Za článok 1 ods. 4 predmetného rozhodnutia sa vkladá:
   
      „č. 1138/2004
      Nariadenie Komisie (ES) z 21. júna 2004, ktorým sa stanovuje spoločná definícia citlivých častí ochranných priestorov na letiskách.“
   
   Článok 2
   Číslovanie bodu 5 („Iné“) prílohy k dohode sa mení na 6.
   Článok 3
   Toto rozhodnutie sa uverejňuje v Úradnom vestníku Európskej únie a Úradnej zbierke federálnych zákonov Švajčiarskej konfederácie. Rozhodnutie nadobudne účinnosť prvým dňom mesiaca nasledujúceho po jeho prijatí.
   
      V Bruseli 12. júla 2005
      
         
            Za spoločný výbor
         
         
            vedúci delegácie Spoločenstva
         
         Daniel CALLEJA CRESPO
         
      
      
         
            vedúci delegácie Švajčiarskej konfederácie
         
         Raymond CRON